laion/Wikipedia-Exotic huggingface dataset:
מלחציים (סרט)

"מלחציים" (ברוסית: Тиски) הוא סרט דרמה רוסי בבימויו של ואלרי טודורובסקי. הסרט השתתף בתחרות הראשית של פסטיבל "קינוטאבר" ה-18 (2007) ושוחרר להפצה מסחרית ב-15 בנובמבר 2007. בסרט מככבים אנסמבל שחקנים כמקסים מטבייב, פיודור בונדרצ'וק, אלכסיי סרבריאקוב ויקטרינה וילקובה. הדי ג'יי הצעיר דניס אורלוב (מקסים מטבייב), עובד במועדון לילה בעיר פרובינציאלית, הרחק ממוסקבה, כשהוא זקוק לכמה אלפי רובלים עבור שכירת דירה. חבריו שלו, קרוט (חפרפרת) ופוליה (קליע), מזמינים אותו לקחת חלק ב"עסקים" שלהם, שבתחילה נראה כמו שוד, אבל מסתבר כגנבת תרופות, שמוסתרות בגוף שלהם. החברים מנסים למכור אותם ונופלים למארב משטרתי, בעוד ברון הסמים המקומי ורנר (פיודור בונדרצ'וק) גורם להם להפיץ את הסמים. ורנר מתעמת עם מייג'ור דודאיטיס (אלכסיי סרבריאקוב) מהסוכנות הפדרלית למלחמה בסמים, שמבטיח לכלוא את ורנר אך ללא הצלחה ומציע לדניס לשתף פעולה עם רשויות אכיפת החוק. ורנר ממנה את דניס למנהל מועדון הלילה שלו שהוא אך חנך. בעקבות מעורבותו, יחסיו של דניס עם החברה שלו, מאשה (יקטרינה וילקובה), נשחקים, בעיקר בשל העובדה שדניס מנהל חיים כפולים. מכר של שלישיית החברים, פטיצה (ציפור) מציע לדניס להפיץ ולמכור סמים בכמויות גדולות שיבטיחו לו הכנסה גדולה מאוד. לאחר העסקה דניס מגלה שדודאיטיס אורב להם וזה ממשיך לשכנע את דניס לשתף פעולה עם המשטרה: הניסיונות הראשונים "לשבור" אותו מבחינה פסיכולוגית לא עבדו, אבל אחרי שדניס מפיץ סמים בקרב ילדים מכורים להרואין שעובדים בזנות תמורת מנה הוא מחליט לפרוש, אבל במקום זה, דודאיטיס מבקש ממנו לשמור על מעמדו כסוחרו הטוב ביותר של ורנר ובכך לזכות באמונו. אחותו של ורנר, טיה, מתאהבת בדניס, אבל הוא דוחה אותה. מאשה בטעות מגלה כי דניס הוא סוחר סמים ועוזבת למוסקבה. כמה ימים לאחר מכן פוליה נהרג על ידי אחד מהלקוחות הקבועים-המכורים שלו ודניס לוקח את החוויה קשה מאוד. טיה מתחילה לבקר אותו בקביעות, למרות שהוא אומר לה שהוא לא אוהב אותה. באחת הפעמים בביתו של דניס היא חוטפת התקף ודניס מזעיק את ורנר שמזריק לה סם הרגעה ודודאיטיס מספר מאוחר יותר כי המתחרים של ורנר החזיקו אותה פעם כבת ערובה והאירוע הותיר בה טראומה נפשית. ורנר מגלה שפטיצה משתף פעולה עם הסוכנות למלחמה בסמים ומאלץ את דניס להרוג אותו. דניס ההמום מגיע לדודאיטיס, שמתוודה בפניו שהוא בעצמו היה מכור ומזריק סמים והיה קונה הרואין מוורנר. במהלך פגישה בין ורנר לסוחר סמים בשם חאג'י, קרוט מזהה את הרוצח של פוליה ויורה לו בראש. הדבר מעורר קרב יריות, שבו נהרגים רוב הנוכחים, בעוד ורנר נפצע. דניס ללא פגע עוזב את הבניין וקורא לדודאיטיס ואנשיו ולאחר מכן חוזר אל דניס ואומר לו כי המשימה הושלמה ואז יורה לעצמו בראש. הסרט מסתיים עם תמונות מתחנת הרכבת של מוסקבה, כאשר מהרכבת יוצאים דניס וטיה. ולרי טודורובסקי היה מעורב בהפקת הסרט "המגונדרים", אבל בשל זמן העבודה על הפסקול של הסרט, הבמאי החליט לעבוד על פרויקט אחר. הוא בחר תסריט של מותחן נוער שפותח על ידי במאי אחר, שסירב להמשיך לעבוד על הפרויקט. בתסריט הועלתה הבעיה של התמכרות לסמים והסיפור עניין אותו. העבודה על הסרט נעשתה במימון חלקי ובשיתוף פעולה עם השירות הפדרלי למלחמה בסמים של רוסיה. הצילומים נעשו בקיץ 2006 ברוסטוב על הדון ונמשכו חודשיים. "מלחציים", במסד הנתונים הקולנועיים IMDb (באנגלית) "מלחציים", במסד הנתונים הקולנועיים KinoPoisk (ברוסית) הוליווד ריפורטר, Tsk 'Tiski': Critics decry film's funding (באנגלית) Valerii Todorovskii: Vice (Tiski, 2007) reviewed by Andrew Chapman (באנגלית) Tsk 'Tiski': Critics decry film's funding
ארמיית המשמר ה-11

ארמיית המשמר ה-11 (ברוסית: гвардейская армия ‏я‏-11) הייתה ארמייה של הצבא האדום שלחמה במלחמת העולם השנייה. ארמיית המשמר ה-11 הוקמה ב-1 במאי 1943 תוך ניצול היחידות של הארמייה ה-16. ביוני 1943 הארמייה הוצבה בחזית המערבית והשתתפה במבצע קוטוזוב. בהמשך היא התקדמה מערבה תוך שחרור חלקים של בלארוס הסובייטית וליטא הסובייטית. בהיותה חלק של החזית הבלארוסית השלישית היא השתתפה במבצע פרוסיה המזרחית. בסיום הלחימה הארמייה הייתה ממוקמת בשטח מחוז קלינינגרד. בשנת 1968 יחידות הארמייה השתתפו בהפלישה הסובייטית לצ'כוסלובקיה. לאחר התפרקות ברית המועצות הארמייה פורקה וחלק מהיחידות שלה הועברו תחת פיקוד של הצי הבלטי. איוואן בגרמיאן (אפריל 1943 - נובמבר 1943) אלכסנדר קסנופונטוב (נובמבר 1943) קוזמה גליצקי (נובמבר 1943 - יולי 1945) ארמיית המשמר ה-11 באתר samsv (ברוסית)
אוקסינטס

אוקסינטס (ביוונית עתיקה: Οξύντης) היה מלך אגדי באתונה, בנו של דמופון (אנ') (ונכדו של תזאוס). היו לו שני בנים, אפיאדס ‏ (Ἀφείδας) ותימוטאוס (אנ')‏ (Θυμοίτης). אפיאדס ירש את המלוכה מאביו לאחר מותו אך נרצח לאחר כשנה[דרוש מקור] על יד אחיו תימוטאוס שירש את מקומו. תימוטאוס, בנו של אוקסינטס, היה צאצאו האחרון של תזאוס שמלך באתונה. יואנס צצס, כיליאדס, 1, 180–182 אתנאיוס, החכמים במשתה, 3, 96 d. פאוסניאס, תיאורה של יוון, 2.18.9 ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
פיאט 418

פיאט 418 (באיטלקית: Fiat 418) הוא אוטובוס מתוצרת חטיבת כלי הרכב המסחריים של פיאט ("Fiat Veicoli Industriali" (אנ')) מקונצרן הרכב האיטלקי פיאט אשר יוצר בין השנים 1972–1982. יוצרו 6,796 יחידות. "Fiat 418 AC" - אורך 10.00 מטר, 3 דלתות, אוטובוס עירוני. "Fiat 418 AL" - אורך 11.00 מטר, 2-3 דלתות, אוטובוס עירוני, אוטובוס פרברי. פיאט 418 פיאט 418 פיאט 418 פיאט פיאט 306 פיאט 314 פיאט 320 פיאט 343 פיאט 411 פיאט 470 מדיה וקבצים בנושא פיאט 418 בוויקישיתוף פיאט 418, סרטון באתר יוטיוב פיאט 418, סרטון באתר יוטיוב "פיאט 418", "פיאט 421" / ראו פיאט 418 tramroma.com/autobusroma/rete_urb/autobus/rotabili/autrot "פיאט 418" (באיטלקית).ttram.it/approfondimenti/lautobus-fiat-418
ג'ון מרפי

האם התכוונתם ל... ג'ון ג'וזף מרפי – שחיין, אלוף אולימפי ואלוף עולם בשחייה ג'ון ג'וזף מרפי – (1914 - 1997) קצין בצבא אוסטרליה ומחברו של המילון הראשון לטוק פיסין במסגרת ספרו "פידג'ין אינגליש" ג'ון מרפי (שדרן) – שדרן ספורט אמריקאי ג'ון מרפי (מלחין) – מלחין בריטי
הר הקטור (אנטארקטיקה)

הר הקטור (באנגלית: Mount Hector) הוא הר מכוסה שלג הממוקם בין הר פרנסיס והר פריאם בחלקו הדרומי של הרכס הטרויאני בחצי האי האנטארקטי שבאנטארקטיקה. גובהו של הרכס 2,225 מטרים מעל פני הים. הרכס מופה לראשונה על ידי הסקר האנטארקטי הבריטי, בשנת 1955. שמו של הרכס ניתן לו על ידי ועדת השמות האנטארקטית של בריטניה, והוא נקרא על שם הקטור, בנו של פריאמוס והמפקד העליון של הברית הטרויאנית המתוארת באיליאדה מאת הומרוס. הר הקטור באתר הסקר הגאולוגי של ארצות הברית הר הקטור באתר הגאזט האנטארקטי SCAR של ממשלת אוסטרליה הר הקטור באתר peakbagger מידע גאוגרפי והיסטורי מידע גאוגרפי
מיגל סנדובל

מיגל סנדובל (באנגלית: Miguel Sandoval; נולד ב-16 בנובמבר 1951) הוא שחקן קולנוע וטלוויזיה אמריקאי. סנדובל נולד בנובמבר 1951 בוושינגטון די. סי. למשפחה ממוצא מקסיקני. הוא החל לעבוד כשחקן ב-1975 בבית ספר לפנטומימה באלבקרקי, ניו מקסיקו. בשנות ה-80 הוא גם החל לשחק מעל במות שונות. הופעתו הראשונה על המסכים הייתה בסרט פעולה בשם "Timerider: The Adventure of Lyle Swann" משנת 1982 ולאחר שנתיים בסרטו של אלכס קוקס ריפו מן בתור ארצ'י. הוא השתתף בעוד סרט שלו בשנת 1986 - "סיד וננסי". ב-1987 שיחק ב"Walker" את פארקר פרנץ'. בשנת 1989 שיחק בדרמה הקומית "עשה את הדבר הנכון" של הבמאי ספייק לי. ב-1991 שוב שיחק בסרטו של ספייק לי "קדחת הג'ונגל", שם גילם שוטר. ב-1992 הופיע בסדרה "פרקליטי אל איי". ב-1993 שיחק בסרט המדע הבדיוני "פארק היורה" בתור חואניטו רוסטנגו, בעלי מכרה המלא ביתושים משומרים הנראה בתחילת הסרט והופיע בסדרה "לויס וקלארק: הרפתקאותיו החדשות של סופרמן". ב-1994 השתתף בסרט הטלוויזיה "וידויים: שתי פנים של רוע", לצדם של ג'ייסון בייטמן וגלוריה ראובן. בנוסף, שיחק בסרט "משאלת מוות 5" בתור סגן הקטור ואסקז. באותה שנה שיחק בסרט "סכנה ברורה ומיידית כברון הסמים אסקובדו לצידו של האריסון פורד. בשנה שלאחר מכן שיחק בסרט "משחק הוגן" את אמיליו חואנטרנה ושוב את אסקובר בקומדית הפשע "תפוס את שורטי". ב-1997 קיבל הופעה בסדרה המצליחה "סיינפלד" בתפקיד מרצ'לינו. באותה שנה שיחק במיני-סדרה "House of Frankenstein" ברשת NBC, בדמותו של הבלש חואן "צ'ה צה" צ'אקון. בשנת 2000 שיחק בסרט "דברים שאפשר לדעת עליה" של רודריגו גרסיה. אותה שנה שיחק גם בסרט הפשע "The Crew", ובדרמת הפשע "פאניקה" לצד ג'ון ריטר, ושיחק בסדרת הילדים הרפתקאות ג'קי צ'אן. שנה לאחר מכן שיחק בסרט שאיפות המבוסס על חייו של סוחר הסמים ג'ורג' יאנג. אותה שנה גם הופיע בסדרה זהות בדויה. ב-2002 שיחק בסרט הפעולה "בליסטיק", ובאותה שנה גילמה את עורך הדין מרטינז בסדרת הדרמה המשפטית "בית המשפט" ב-ABC, ובוטלה לאחר עונה אחת. בשנת 2003 שיחק בסדרת המשטרה "10-8: שוטרים בתפקיד" ברשת ABC, בדמותו של בתפקיד הקפטן אוטיס בריגס. ב-2005 הופיע בסדרה "מדיום" בתור מנואל דבלוס, תפקיד שהצליח מאוד עד שהסדרה הסתיימה. הוא גם ביים מספר פרקים בסדרה. ב-2008 שיחק בדרמה הקומית "יין, סיפור אהבה" לצד אלן ריקמן. ב-2009 שיחק בסרט "ברונו" בתפקיד עצמו. שנה לאחר מכן הופיע בסדרה הקומית "הפמליה" ב-HBO. ב-2013 שיחק בסרט האימה "השער". שנה לאחר מכן דיבב בסרט "ספר החיים" וגם הופיע בסדרה "דאלאס". באותה שנה שיחק בסדרה "Bad Judge" בתפקיד השופט הרננדז. ב-2016 שיחק בסרט הפעולה "נמלטת" בתור ארתורו ריוס. ב-2018 השתתף בסדרה "תחנה 19", ובמיני-סדרה "חפצים חדים". בשנת 2022 לוהק סנדובל לתפקיד בסדרת הטלוויזיה "הדיפלומטית". כיום הוא גר בלוס אנג'לס, נשוי ללינדה סנדובל ואב לאוליביה סנדובל. מדיה וקבצים בנושא מיגל סנדובל בוויקישיתוף מיגל סנדובל, במסד הנתונים הקולנועיים IMDb (באנגלית) מיגל סנדובל, באתר AllMovie (באנגלית) מיגל סנדובל, במסד הנתונים הקולנועיים KinoPoisk (ברוסית) מיגל סנדובל, באתר MusicBrainz (באנגלית) מיגל סנדובל, באתר Discogs (באנגלית)
פסגת אאוטלוק

פסגת אאוטלוק (באנגלית: Outlook Peak) הוא הר ברכס הנסיכה מרגרט באזור קיקיקטאלוק בטריטוריית נונאווט שבקנדה. הר ממוקם בקצה של כיפת הקרח מולר, והוא חלק מהרי הקורדילרה הארקטית. גובהו של ההר 2,210 מטרים מעל פני הים (והוא הרביעי בגובהו בנונאווט). ההר מתנשא לגובה של 2,210 מטרים (ההר השני בהתנשאותו בנונאווט). ההר הוא הגבוה בהרי האי אקסל הייברג.  פסגת אאוטלוק באתר "אנציקלופדיית ההרים הקנדית" פסגת אאוטלוק באתר peakbagger תחזית מזג אוויר עדכנית ארוכת טווח עבור פסגת אאוטלוק (לפי גבהים) מידע גאוגרפי הרי נונאווט לפי גובהם הרי נונאווט לפי התנשאותם באתר "אנציקלופדיית ההרים הקנדית" הרי נונאווט לפי התנשאותם באתר הרי קנדה לפי התנשאותם
הארמייה ה-12 (ברית המועצות)

הארמייה ה-12 (ברוסית: армия ‏я‏-12) הייתה ארמייה של הצבא האדום שהשתתפה בפלישת ברית המועצות לפולין ובמלחמת העולם השנייה. הארמייה הוקמה ב-24 בספטמבר 1939 על בסיס היחידות שהיו ממוקמות באזור קייב. היא השתתפה בפלישת ברית המועצות לפולין לאחר סיום הפלישה הארמייה עברה ארגון מחדש. יחידות הפרשים בוטלו והתווספו יחידות הטנקים. כמו כן הוגדל מספר יחידות רגלים ומספר התותחים בכל יחידה הוגדל. ביוני-יולי 1940 הארמייה ה-12 השתתפה בסיפוח הסובייטי של בסרביה ובוקובינה הצפונית. לאחר פלישת וורמאכט לברית המועצות הארמייה ה-12 נכללה בכוחות של החזית הדרום-מערבית. היא השתתפה בקרב אומן, ספגה אבדות קשות וכותרה. ב-7 באוגוסט מפקד הארמייה עם המטה שלו נפל בשבי. ב-10 באוגוסט הארמייה פורקה. במהלך אוגוסט 1941 ארמייה ה-12 הוקמה מחדש. בספטמבר 1941 היא הוצבה בגדה השמאלית של הדנייפר במטרה להגן על העיר זפוריז'יה. לאחר קרבות היא נסוגה מזרחה ובקיץ 1942 לחמה באזור נהר הדון. ב-20 בספטמבר 1942 הוחלט לפרקה אותה. רוב היחידות הועברו לארמייה ה-18. ב-20 באפריל 1943 הוחלט להקים את הארמייה ה-12 מחדש. לאחר התארגנות היא הוצבה באזור דונבס והשתתפה במתקפה סובייטית באזור ביחד עם הארמייה השישית. ביחד עם יחידות נוספות היא שחררה את העיר זפוריז'יה. ב-10 בנובמבר 1943 הארמייה פורקה. איוואן טיולנב (ספטמבר 1939) פיליפ פארוסינוב (אוקטובר 1939 - מרץ 1941) פאבל פונדלין (11 במרץ 1941 - 10 באוגוסט 1941) - נפל בשבי. איוואן גלאנין (25 באוגוסט 1941 - 16 באוקטובר 1941) קונסטנטין קורוטייב (16 באוקטובר 1941 - 5 באפריל 1942) אנדריי גרצ'קו (5 באפריל 1942 - 3 בספטמבר 1942) אלכסנדר סוקולסקי (4 בספטמבר 1942 - 13 בספטמבר 1942) ניקולאי קיריצ'נקו (13 בספטמבר 1942 - 20 בספטמבר 1942) איוואן שלמין (20 באפריל 1943 - 19 במאי 1943) אלכסיי דנילוב (19 במאי 1943 - 30 באוקטובר 1943) הארמייה ה-12 באתר samsv (ברוסית)
דניאל לוידס

דניאל לוידס (באנגלית: Danielle Lloyd; נולדה ב-16 בדצמבר 1983) היא דוגמנית אנגלייה. לוידס נולדה בליברפול ועם סיום התיכון החלה לדגמן, ב-2004 הוכתרה כמיס אנגליה והתחרתה במיס עולם 2004, ב-2006 נבחרה למיס בריטניה הגדולה, בדצמבר 2006 הופיעה בעירום במגזין פלייבוי דבר הגרם לה לאבד את תוארה. היא הופיעה על שער מגזין הגברים "FHM" ועלתה לגמר בתחרות "מיס מקסים" שערך המגזין מקסים, ב-2006 השתתפה בתוכנית "Test the Nation" בערוץ BBC One ונחשף כי חשבה שפסל של וינסטון צ'רצ'יל הוא פסלו של הנשיא השחור הראשון, אך לאחר מכן פורסם כי ציון מנת המשכל שלה הוא 152 ואף השתתפה בפרק של החוליה החלשה. בשנת 2007 הצטרפה כדיירת לעונה החמישית של גרסת המפורסמים של האח הגדול בריטניה והגיעה לחמישייה עד לחמישייה הסופית שנשארו בבית, ב-2010 השתתפה בגרסה הבריטית של וייפאאוט. מדיה וקבצים בנושא דניאל לוידס בוויקישיתוף אתר האינטרנט הרשמי של דניאל לוידס (באנגלית) דניאל לוידס, ברשת החברתית אקס (טוויטר) דניאל לוידס, במסד הנתונים הקולנועיים IMDb (באנגלית) דניאל לוידס, באתר AllMovie (באנגלית) דניאל לוידס, במסד הנתונים הקולנועיים KinoPoisk (ברוסית) Miss Brighton, ‏2007-01-21 Ben Quinn, ‏Miss Great Britain stripped of her title, The Telegraph, 4 November 2006 "Quotes of the week" (באנגלית בריטית). 2006-09-04. נבדק ב-2018-10-19. Echo, Liverpool (2008-06-14). "Danielle Lloyd's gift of life to Royal Liverpool Hospital". liverpoolecho. נבדק ב-2018-10-19. Mercury, Sunday (2010-01-27). "Sexy Danielle Lloyd gives Celebrity Total Wipeout winnings to charity". birminghammail. נבדק ב-2018-10-19.
אריק אדלשטיין

אריק אדלשטיין (באנגלית: Eric Edelstein; נולד ב-23 באפריל 1977) הוא שחקן וקומיקאי אמריקאי ממוצא יהודי. הוא משמש בעיקר כשחקן אופי וכמדבב. אדלשטיין נולד באפריל 1977 ליד נהר פטוקסנט שבמפרץ צ'ספיק שבמרילנד. את קריירת המשחק שלו החל בשנת 2003 בסדרת דרמת-הפשע "קארן סיסקו" (אנ') של ABC ובסדרת הקומדיה "All That", בהם שיחק בתפקידי אורח. בשנים שאחריהם שיחק בעוד כמה תפקידים בהופעות בודדות בסדרות: "Quintuplets", ג'ואי, בטי בה שימש בתפקיד בן, מחלקת גנים ונוף, קומדיית המצבים תרגיע של לארי דייוויד, עובדים מצטיינים בה שיחק איש אבטחה, סדרות באתר CollegeHumor, אבא אמריקאי בה דיבב בכמה קולות, הדרמה המשטרתית גרים, משפחה מודרנית, חסרי בושה, הבחורה החדשה בתפקיד אלביס, לגיטימי, הקומדיה משפחה בהפרעה, דיבב במספר סרטי אנימציה כמו שומרי הגלקסיה, ברוקלין תשע-תשע בתור קורט אוברפ ובסדרת האימה הקומית "Twin Peaks". קארן סיסקו (אנ') (2003) משפחה בהפרעה (2013) לגיטימי (2013) היסטוריה שתויה (2013, 2018, 2019) מפלצות נגד חייזרים (2014-2013) - דיבוב קלרנס (2017-2013) - דיבוב בא בדוב (2015-הווה) - דיבוב סיבוכים (2015) שומרי הגלקסיה (2015) - דיבוב חמוץ מתוק (2017-2015) ברוקלין תשע-תשע (2016) אהבה (2017) טווין פיקס (2017) הגולדברגים (2018) עלייתם של צבי הנינג'ה (2019) - דיבוב חדר 104 (2019) צעד וחצי (2020) - דיבוב הרוח ומולי מגי (2022-2021) - ג'ף מינקס (2022 - הווה) אריק אדלשטיין, במסד הנתונים הקולנועיים IMDb (באנגלית) אריק אדלשטיין, באתר AllMovie (באנגלית) אריק אדלשטיין, במסד הנתונים הקולנועיים KinoPoisk (ברוסית) אריק אדלשטיין, באתר MusicBrainz (באנגלית)
רבי זכאי דכבול

רַבִּי זַכַּאי דְּכָּבוּל היה אמורא ארצישראלי בדור הראשון, שפעל בעיר כָּבוּל שבגליל המערבי במאה ה-3. בתלמוד הירושלמי נמסרה בשמו הלכה הנוגעת לתיקון טעויות בקריאת התורה בבית הכנסת, אשר רבי ירמיה ורבי זירא דנו בה אגב מקרה שאירע בבית הכנסת של סכנין. במספר ברייתות נזכר ביקורם של יהודה והלל, בניו של רבן גמליאל ברבי, אצל רבי זכאי דכבול, וכי בני העיר כבול חלקו להם כבוד רב במזון ובשתייה, וכן העמידו לרשותם את בית המרחץ המקומי. במדרש ויקרא רבה נזכר רבי זכאי דכבול כדרשן, אשר דרש את הפסוק מספר קהלת ”לִשְׂחוֹק אָמַרְתִּי מְהוֹלָל” על מאורע שהתרחש בעירו, בו במהלך סעודת נישואי בנו של אחד מגדולי כבול, מת הבן מנחש שהכישו בשעה שהלך להביא חבית יין לסועדים. על שמו של האמורא קרויה כיום "מערת זכאי" הסמוכה לכאבול. ד"ר מ' מרגליות, אנציקלופדיה לחכמי התלמוד והגאונים, הוצאת יהושע צ'צ'יק, תל אביב, כרך א', 269-268. הרב אהרן הימן, "ר' זכאי דכבול", תולדות תנאים ואמוראים, לונדון, תר"ע, באתר ויקיטקסט תלמוד ירושלמי, מגילה, דף לא, ב. מסכת שמחות, פ"ח. תלמוד ירושלמי, פסחים, דף כה, ב. קהלת, ב, ב. ויקרא רבה, כ, ג.
ואלרי טודורובסקי

ואלרי פטרוביץ' טודורובסקי (ברוסית: Вале́рий Петро́вич Тодоро́вский; נולד ב-8 במאי 1962, אודסה, אוקראינה הסובייטית, ברית המועצות) הוא במאי קולנוע, תסריטאי ומפיק רוסי. בנו של במאי הקולנוע פיוטר טודורובסקי. ולרי טודורובסקי נולד ב-8 במאי 1962 באודסה לבמאי הקולנוע פיוטר יפימוביץ' ולמריה גריגורייבנה. ב-1978 הוא כיכב בסרטו של יולי רייזמן "האישה הזרה" בתפקיד הבן של הדמות הראשית. בשנת 1984 סיים את לימודי התסריטאות במכון VGIK (בסדנא של קירה פראמונובה ועיסאי קוזנצוב). במרץ 2000 מונה לסמנכ"ל ערוץ RTR להפקות קולנוע ומשנת 2003 היה ליועץ מנכ"ל הערוץ לענייני הפקות קולנוע וניהל את מחלקת הפקות הקולנוע של הערוץ, יחד עם חברת ההפקות שהקים Rekun TV. בסוף 2007 עזב את הערוץ. בשנת 2005 הקים עם ואדים גוריאנינוב ולאוניד לבדב את חברת ההפקות "החץ האדום". ב-3 בפברואר 2012 נרשם כתומך במיכאיל פרוחורוב בבחירות לנשיאות רוסיה. טודורובסקי היה נשוי פעמיים: אשתו הראשונה — נטליה טוקארבה (ילידת 1965; בתה של התסריטאית ויקטוריה טוקארבה). בן — פיוטר טודורובסקי (יליד 1986), עיתונאי ובמאי. נכד — סרגיי (יליד 2007). נכדה — אנה (ילידת 2008). בת — יקטרינה טודורובסקאיה (ילידת 1995), סטודנטית הפקולטה לשפות זרות של אוניברסיטת מוסקבה. אשתו השנייה — יבגניה (בריק) חיריבסקאיה (ילידת 1981) — שחקנית קולנוע ותיאטרון. בת — זויה (ילידת 2009). 1990 — ארון הקבורה 1991 — אהבה 1994 — לילות בפרברי מוסקבה 1998 — ארץ של חירשים 2002 — המאהב 2004 — אחי החורג, פרנקנשטיין 2007 — מלחציים 2008 — המגונדרים 2013 — ההפשרה (סדרת טלוויזיה) 2017 — בולשוי 2018 — אודסה 2020 — היפנוזה 2022 – חילוק לשניים 1987 — אדם של סוויטות 1988 — נגע אלוהים 1990 — גמברינוס 1990 — זאב הים 1991 — מוצא 1991 — אהבה 1993 — מעל המים הכהים 1998 — ארץ של חירשים 2006 — הטבח האחרון 2007 — מלחציים 2013 — ההפשרה 2013 - הגאוגרף שתה את העולם 2014 – ציידי ראשים 2020 — היפנוזה 2022 – חילוק לשניים 1991 — בעיטות 1997 — נחש מקור 1999-2000 — קאמנסקאיה 1999 — אוהד 2001 — סודות משפחה 2001 — חלונות מוסקבה 2002 — חוק 2002 — קאמנסקאיה 2 2002 — טטארן מטרקסונה 2002 — החטיבה 2002 — הטייגה. מסלול הישרדות 2003 — קאמנסקאיה 3 2003 — תחנה 2003 — אידיוט 2003 — העיר הטובה בעולם 2003 — קווי הגורל 2003 — גברים לא בוכים 2004 — צוערים 2004 — האיש האמפיבי 2004 — נשים במשחק ללא חוקים 2004 — שמיים וארץ 2004 — התזמורת האדומה 2005 — האמן ומרגריטה 2006 — פיראנה 2006 — הטבח האחרון 2006 — נשק את הפרפר 2006 — הספירה לאחור 2006 — רוזן מונטנגרו 2007 — 7 בקתות 2007 — מלחציים 2008 — מגונדרים 2008 — ס.ס.ד. 2009 — סוכנות הבילוש "איוואן דה מאריה" 2010 — קנדהאר 2010 — ילדים עד גיל 16... 2013 — שאגאל — מאלביץ' 2013 — הגאוגרף שתה את העולם 2013 — ההפשרה 2014 — פודובני 2014 — לדוגה 2014 — אנשים מצחיקים 2017 — אופטימיים 2017 — בולשוי 2018 — חלקיק מהיקום 2018 — טבעת סדובאיה 2020 — היפנוזה 2020 — הפצצה 2022 – חילוק לשניים 2023 – השחקניות מדיה וקבצים בנושא ואלרי טודורובסקי בוויקישיתוף ואלרי טודורובסקי, ברשת החברתית פייסבוק ואלרי טודורובסקי, ברשת החברתית אינסטגרם ואלרי טודורובסקי, במסד הנתונים הקולנועיים IMDb (באנגלית) ואלרי טודורובסקי, באתר AllMovie (באנגלית) ואלרי טודורובסקי, במסד הנתונים הקולנועיים KinoPoisk (ברוסית)
אוצ'ה ג'ומבו

אוצ'ה ג'ומבו רודריגז (באנגלית: Uche Jombo Rodriguez; נולדה ב-28 בדצמבר 1979) היא שחקנית, תסריטאית ומפיקת קולנוע ניגרית. ג'ומבו נולדה באביריבה, מדינת אביה, שבניגריה. יש לה תואר במתמטיקה ובסטטיסטיקה מאוניברסיטת קלאבאר, ותואר במדעי המחשב מהאוניברסיטה הפדרלית לטכנולוגיה במינה. ג'ומבו התחילה דרכה בתעשיית הקולנוע הניגרית ב-1999, כששיחקה בסרט Visa to hell. בתור תסריטאית, היא כתבה וכתבה בשיתוף מספר סרטים, ביניהם: The Celebrity, Games Men Play, Girls in the Hood & A Time to Love. ג'ומבו אז פנתה גם להפקת סרטים, כגון Nollywood Hustlers, Holding Hope וכן Damage, אשר מתמודד עם נושא אלימות במשפחה. ג'ומבו היא שגרירת מותג עבור Globacom. אוצ'ה ג'ומבו, במסד הנתונים הקולנועיים IMDb (באנגלית) אוצ'ה ג'ומבו, במסד הנתונים הקולנועיים KinoPoisk (ברוסית) "Glo Ambassadors - Uche Jombo". Lagos, Nigeria: Globacom Limited. אורכב מ-המקור ב-26 בספטמבר 2011. {{cite web}}: (עזרה) Adeniran, Yemisi (10 בספטמבר 2011). "I found acting boring -Uche Jombo". National Mirror. Lagos, Nigeria: Global Media Mirror Limited. {{cite news}}: (עזרה) Olatunji, Samuel (26 ביוני 2011). "Nollywood's 'A' list stars". Daily Sun. Lagos, Nigeria. אורכב מ-המקור ב-2011-08-20. נבדק ב-2018-10-19. {{cite news}}: (עזרה) "Silent Scandals hits movie shelves soon". Vintage Press Limited. אורכב מ-המקור ב-26 ביולי 2011. {{cite web}}: (עזרה) "Uche Jombo Storms Cinemas With Damage". AllAfrica.com. 28 ביולי 2011. {{cite news}}: (עזרה) "Watch the Trailer for "Wives On Strike" starring Uche Jombo, Omoni Oboli, Ufuoma McDermott & More". BellaNaija. "Banana Island Ghost Full Cast". Uzomedia.(הקישור אינו פעיל) "Uche Jombo wins Best Actress at NAFCA - Vanguard News". 21 בספטמבר 2012. {{cite web}}: (עזרה) "Desmond Elliot, Uche Jombo win big at AFRIFF - The Nation Nigeria". 18 בנובמבר 2013. {{cite web}}: (עזרה) "Seyi Shay, Toke Makinwa, Mo'Cheddah, DJ Cuppy, Others Nominated". Pulse Nigeria. Chinedu Adiele.
כולם נפלו על הראש

כולם נפלו על הראש (באנגלית: The Gods Must Be Crazy) הוא סרט קומדיה דרום אפריקאי משנת 1980. העלילה מתחילה בבוטסואנה, ועוקב אחרי סיפורם של קי, מנהיג בשבט בושמני החי במדבר קלהרי (בגילומו של השחקן הנמיבי Nǃxau ǂToma), אנדרו סטיין (מריוס ווירס), ביולוג המנתח זבל דגימות עבור עבודת הדוקטורט שלו וקייט תומפסון (סנדרה פרינסלו), מורה חדשה שהחלה לעבוד בבית הספר המקומי בכפר. קי ושבטו הבושמני חיים באושר במדבר קלהרי, ללא קשר עם העולם החיצון. יום אחד, בקבוק זכוכית של קוקה-קולה נזרק ברישול ממטוס חולף ונופל אל הארץ בשלמותו. אנשי השבט מניחים שהחפץ המוזר הוא "מתנה" מן האלים ומצליחים למצוא לו שימושים רבים. אבל שלא כמו כל דבר שהיה להם לפני, ישנו בקבוק אחד בלבד לכולם. הדבר מייצר מתחים בשבט ולבסוף קי מתייעץ עם זקני השבט, ומסכים לעלות בעצמו ברגל אל קצה העולם ולהיפטר מהחפץ המקולל שפילג את השבט. לאורך הדרך, הוא פוגש מספר אנשים, כגון: הביולוג אנדרו סטיין, הלומד על החיות המקומיות; קייט תומפסון, שזה עתה נשכרה ללמד בבית הספר בכפר כמורה בבית; חבורת לוחמי גרילה בראשות סם בוחה, הנרדף על ידי כוחות הממשלה לאחר כישלון של ניסיון ההפיכה שהוביל; ואת מדריך טיולי הספארי - ג'ק הינד. כאשר קי נהיה רעב נקרית בדרכו דיר עיזים. הוא יורה בעז חץ מרדים, אבל הוא נתפס ומושלך לכלא. בינתיים, לוחמי הגרילה פולשים לבית הספר של קייט ושובים אותה ואת תלמידיה כמגנים אנושיים עד לבריחתם למדינה שכנה. סטין, מפודי וצ'י יגלו עד מהרה כי עבודת השטח שלהם (תצפית על חיות הבר המקומיות) עוברת לאורך מסלולם של הטרוריסטים הנמלטים. הם משתקים את לוחמי הגרילה באמצעות חצים מרגיעים הנורים עליהם בקשת זעירה ומוסתרת שמפודי וצ'י אלתרו, ומצילים את קייט ואת הילדים. עם זאת, ג'ק הינד מגיע ולקחת משם קייט, ולוקח קרדיט על ההצלה שתוכננה ובוצעה על ידי מפודי, סטיין וקי. עם תום ריצוי תקופתו של קי, סטיין משלם את שכרו ושולח אותו לדרכו. כאשר סטיין מספר לקייט על הטבע הביישני שלו, קייט מחבבת והם מתחילים במערכת יחסים. קי מגיע בסופו של דבר אל החלון של אלוהים, השוכן בחלקו העליון של צוק גבוה, עם שכבה מוצקה של עננים נמוכים המסתירים לעיתים את הנוף שמתחת. כאשר הוא משוכנע שהגיע לקצה העולם, הוא זורק את הבקבוק מן הצוק וחוזר לשבט שלו. "כולם נפלו על הראש", במסד הנתונים הקולנועיים IMDb (באנגלית) "כולם נפלו על הראש", באתר נטפליקס "כולם נפלו על הראש", באתר AllMovie (באנגלית) "כולם נפלו על הראש", באתר Rotten Tomatoes (באנגלית) "כולם נפלו על הראש", באתר Metacritic (באנגלית) "כולם נפלו על הראש", באתר אידיבי "כולם נפלו על הראש", במסד הנתונים הקולנועיים KinoPoisk (ברוסית)
1140-1149 לפנה"ס

שימו לב: ערך זה מכיל אירועים מן השנים 1149 - 1140 לפני הספירה 1147 לפנה"ס - דמופון, מלכה האגדי של אתונה ובוגר מלחמת טרויה, מת לאחר 33 שנה בשלטון, ומוחלף על ידי בנו אוקסינטס. 1146 לפנה"ס - נבוכדנצר הראשון הופך למלך בבל. 1145 לפנה"ס - עלייתו של השופט יאיר הגלעדי (על פי התיארוך המקראי). תקופת השופטים בארץ ישראל. רעמסס השמיני (אנ') נבוכדנצר הראשון ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.